Spørsmål | Netstof.dk
Hej vis man har for lavet levertal kan det så være farligt at tage stoffer???? Hilsen mig....
Jeg er ikke helt sikker på at jeg har forstået dit spørgsmål men antager at du mener at du har fået taget blodprøver og at nogle af de prøver du har fået taget ligger under det vi kalder normalområdet.
Helt generelt er det sådan at ”levertallene” viser hvordan leveren har det generelt og tallene går lidt op og ned.
Hvis man for eksempel har været i byen og drukket kraftigt vil nogle af tallene stige kraftigt lige efter, fordi der er leverceller som er overbelastede eller dør som på grund af den giftige effekt af alkohol.
Blodprøver fordeler sig altid inden for et område (normalområdet) og det vil være sådan at nogle ligger over normalområdet og nogle ligger under men 95% ligger indenfor. Så det, at du har prøver som ligger under normalen kan bare være det ”normale” for dig. Man skal også se på andre forhold for at sige at der er tale om noget der ikke er i orden.
Om det så kan være farligt at tage stoffer har ikke så meget med om dine levertal er lave, at gøre.
Stoffer er jo så mange ting og det er farligt på forskellige måde at tage ting som man ikke rigtigt ved hvad er.
Nogle stoffer kan få en til at holde op med at trække vejret mens andre kan give en psykose eller kramper hvis man tager for meget – og hvornår man tager for meget kan være svært at vide.
Der ud over er effekten først og fremmest på nervesystemet og ikke så meget på leveren lige når man tager "stoffet".